
E.I.P/ D.P. nr. 808/29.06.2021
Nr. SC2022-
RAPORT DE SPECIALITATE
privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului

 ”Îmbunătățirea eficienței energetice în sectorul rezidențial prin reabilitarea termică a blocurilor de locuințe: Zona Soarelui - Odobescu – Complex”– Cod SMIS 119790

Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului ”Îmbunătățirea eficienței energetice în sectorul rezidențial prin reabilitarea termică a blocurilor de locuințe: Zona Soarelui - Odobescu – Complex”– Cod SMIS 119790,

 Facem următoarele precizări:
În cadrul apelului de proiecte POR/2017/3/3.1A/2/7 REGIUNI, Axa prioritară 3, Prioritatea de investiții 3.1, Operațiunea A- Clădiri Rezidențiale, UAT Municipiul Timișoara a depus spre finanțare proiectul ”Îmbunătățirea eficienței energetice în sectorul rezidențial prin reabilitarea termică a blocurilor de locuințe: Zona Soarelui - Odobescu – Complex”– Cod SMIS 119790”.
Cererea de finanțare și cheltuielile aferente au fost aprobate prin Hotărârea Consiliului Local nr. 580 din data de 16.11.2018, modificată prin HCL nr. 642/28.11.2018, iar ulterior, în data de 19.03.2019 a fost semnat contractul de finanțare nr. 4051/19.03.2019 aferent proiectului ”Îmbunătățirea eficienței energetice în sectorul rezidențial prin reabilitarea termică a blocurilor de locuințe: Zona Soarelui - Odobescu – Complex”– Cod SMIS 119790, între Municipiul Timișoara, în calitate de Beneficiar, Ministerul Dezvoltării Regionale și Administrației Publice, în calitate de Autoritate de Management şi Agenția pentru Dezvoltare Regională Vest, în calitate de Organism Intermediar.  

Documentația tehnico-economică în baza căreia a fost semnat contractul de finanțare nr. 4051/19.03.2019 pentru proiectul ”Îmbunătățirea eficienței energetice în sectorul rezidențial prin reabilitarea termică a blocurilor de locuințe: Zona Soarelui - Odobescu – Complex”– Cod SMIS 119790 care cuprinde obiectivele de investiții: „Reabilitare termică imobil, Str. Dr. Ioan Mureșan nr. 61”, „Reabilitare termică imobil, Aleea Azurului nr. 9”, „Reabilitare termică imobil, Str. Sirius nr. 32”, „Reabilitare termică imobil, Str. Nicolae Labiș, bl. 1”, „Reabilitare termică imobil, Str. Martir Vasile Balmuș nr. 9-11”, „Reabilitare termică imobil, Str. Pădurarilor nr. 5”, a fost întocmită la faza DALI.

Având în vedere Ghidul specific pentru POR 2014-2020, Axa prioritară 3, Prioritatea 3.1, Instrucțiunea nr. 112/08.03.2019 a Autorității de Management pentru POR cu privire la aplicarea prevederilor art. 71 din OUG 114/2018 actualizată, privind instituirea unor măsuri în domeniul investiților publice și a unor măsuri fiscal-bugetare, modificarea și completarea unor acte normative și prorogarea unor termene, au fost actualizate consumurile cu manopera și, în consecință, a fost necesară actualizarea Devizul general la faza de Proiect tehnic (PT). În urma acestei actualizări, valoarea totală estimată a investiției  este de 3.528.803,04 lei, nefiind modificată valoarea totală a contractului de finanțare. 
Pentru atribuirea contractului de execuție lucrări au fost organizate 4 proceduri de achiziție publică, care s-au anulat din cauza neprezentării ofertanților.

     Ca urmare a neatribuirii contractului de execuție lucrări, pentru a atrage interesul operatorilor economici de a depune oferte, proiectantul SC Eurodraft Proiect Design SRL, a propus prin adresa cu numărul de înregistrare SC 2021-27000/29.09.2021, necesitatea revizuirii Proiectului Tehnic cu prima soluție din DALI, respectiv scenariul 1 în care se utilizează ca soluție tehnică sistemul cu vată minerală bazaltică. 
Proiectul tehnic a fost revizuit cu prima soluție din DALI și devizele pentru cel șase componente au fost actualizate în concordanță cu prețurile de pe piață, astfel, valoarea estimată rezultată pentru proiectul ”Îmbunătățirea eficienței energetice în sectorul rezidențial prin reabilitarea termică a blocurilor de locuințe: Zona Soarelui - Odobescu – Complex”– Cod SMIS 119790, este de 5.582.800,13 lei.

Prin HCL nr. 217, 218, 219, 220, 221, 222 din data de 24.05.2022, Consiliul Local a aprobat  documentațiile tehnico-economice revizuite, indicatorii tehnico-economici - faza PT şi Devizul General  pentru obiectivele de investiții „Reabilitare termică imobil, Str. Dr. Ioan Mureșan nr. 61”, „Reabilitare termică imobil, Aleea Azurului nr. 9”, „Reabilitare termică imobil, Str. Sirius nr. 32”, „Reabilitare termică imobil, Str. Nicolae Labiș, bl. 1”, „Reabilitare termică imobil, Str. Martir Vasile Balmuș nr. 9-11”, „Reabilitare termică imobil, Str. Pădurarilor nr. 5”. 
Având în vedere cele de mai sus și în conformitate cu prevederile contractului de finanțare nr. 4051/19.03.2019, în cazul în care valoarea totală a proiectului crește, se impune aprobarea noilor valori, cu respectarea obligațiilor părților așa cum se prevede la art. 7 A. Drepturile și obligațiile beneficiarului, alin. (11), beneficiarul este obligat să plătească sumele necesare asigurării cofinanțării eligibile și a finanțării cheltuielilor neeligibile în vederea implementării Proiectului, ce îi revin conform Art. 3 din Contractul de Finanțare.
În concluzie,  
PROPUNEM:
•
Aprobarea valorii totale a proiectului ”Îmbunătățirea eficienței energetice în sectorul rezidențial prin reabilitarea termică a blocurilor de locuințe: Zona Soarelui - Odobescu – Complex”– Cod SMIS 119790”, în cuantum de  5.582.800,13 lei.
•
Aprobarea alocării din bugetul local a sumelor necesare implementării proiectului în cuantum de 3.558.574,73 lei, reprezentând cofinanțarea eligibilă în valoare de 1.349.483,61 lei și finanțarea cheltuielilor neeligibile în valoare de 2.209.091,12 lei, aferente proiectului ”Îmbunătățirea eficienței energetice în sectorul rezidențial prin reabilitarea termică a blocurilor de locuințe: Zona Soarelui - Odobescu – Complex”– Cod SMIS 119790”. 
Având în vedere prevederile legale expuse în prezentul raport și în conformitate cu Ghidul specific pentru POR 2014-2020, Axa prioritară 3, Prioritatea 3.1, apreciem că Proiectul de hotărâre privind aprobarea valorii totale a proiectului și asigurarea de către UAT Municipiul Timișoara a sumelor necesare implementării proiectului ”Îmbunătățirea eficienței energetice în sectorul rezidențial prin reabilitarea termică a blocurilor de locuințe: Zona Soarelui - Odobescu – Complex”– Cod SMIS 119790”, îndeplinește condițiile tehnice pentru a fi supus dezbaterii și aprobării plenului Consiliului Local. 

